Georges Thorn

De Georges Thorn, gebuer den 30. Oktober 1919 an der Stad Lëtzebuerg, a gestuerwen den 2. Juni 2017, war e lëtzebuergesche Jurist, Affekot, Lokalpolitiker a fréiere President vum CFL-Verwaltungsrot a vum Staatsrot.

Vun 1949 bis 1951 war hie President vun der Conférence du jeune barreau a vun 1976 bis 1982 Gemengeconseiller an der Stad Lëtzebuerg.« Georges Thorn », in Alex Bodry et Ben Fayot (dir.), 120 Jor - Sozialistesch Deputéiert an der Lëtzebuerger Chamber, Luxembourg, Edition La Mémoire Socialiste, 2016, p. 230. 1967 gouf hie President vun de Foires Internationales de Luxembourg (FIL) als Vertrieder vum Groupement des industries sidérurgiques.« FIL 1967 », Revue, 27 mai 1967, p. 16. An den 1980er Jore war hien och an der Commission administrative vum Centre hospitalier de Luxembourg.

 Karriär am Staatsrot 
Vum 15. Dezember 1976 bis den 1. Mäerz 1979 war hien eng éischt Kéier Member vum Staatsrot: hie war vun der LSAP virgeschloe ginn.« Der attraktive Staatsrat », Luxemburger Wort, 23 novembre 1976, p. 19. Den 12. November 1985 krut hien nees eng Nominatioun als Member vum Staatsrot, vun deem hien de 6. Juli 1987 Vizepresident gouf. Hie krut de 6. August 1988 eng Nominatioun als President vun deem Gremium an ass dat bis den 30. Oktober 1991 bliwwen, deem Dag, op deem hie wéinst dem Erreeche vun der Altersgrenz vun 72 Joer demissionéiert gouf.

Kategorie:Gebuer 1919
Kategorie:Lëtzebuergesch Juristen
Kategorie:Lëtzebuergesch Affekoten
Kategorie:Presidente vum Staatsrot zu Lëtzebuerg
Kategorie:Gestuerwen 2017